Ситора Негматова

(Тошкент, Ўзбекистон)

**ТАДБИРКОРЛИК СУБЪЕКТЛАРИНИНГ ҲУҚУҚЛАРИ ВА МАНФААТЛАРИ ҲИМОЯ ҚИЛИНИШИДА ПРОКУРАТУРА ОРГАНЛАРИНИНГ АСОСИЙ ВАЗИФАЛАРИ**

Бугунги иқтисодий фаолият жараёнлари ва унинг натижаларини акс эттирувчи кўрсаткичларда тадбиркорлик улушининг юқори бўлиши шубхасиздир. Бу борада янги иш ўринлари яратиш имконияти, йирик бизнес кириб бора олмайдиган бозор сегментларини эгаллай олиш қобилияти, айниқса, хизмат кўрсатиш соҳасида ва унча катта бўлмаган маҳаллий ресурс базаларини ўзлаштиришда жуда қулай ташкилий шакл эканлиги кичик бизнес ва хусусий тадбиркорликни ривожлантиришнинг аҳамияти беқиёслигини кўрсатади. Тадбиркорликни жадал ривожлантириш масаласи сифатли ва рақобатбардош маҳсулот ишлаб чиқаришни йўлга қўйиш, маҳаллийлаштириш, хизмат кўрсатиш соҳасини ривожлантириш ва мамлакатнинг экспорт салоҳиятини ошириш билан чамбарчас боғланган.

Ўзбекистон Республикаси Президентининг 2016 йил 5 октябрдаги “Тадбиркорлик фаолиятининг жадал ривожланишини таъминлашга, хусусий мулкни ҳар томонлама ҳимоя қилишга ва ишбилармонлик муҳитини сифат жиҳатидан яхшилашга доир қўшимча чора-тадбирлар тўғрисида”ги ПФ−4848-сонли фармонида тадбиркорлик фаолиятига қонунга хилоф равишда аралашганлик ва тўсқинлик қилганлик, уларнинг фаолиятини асоссиз тўхтатиб қўйганлик учун мансабдор шахсларнинг жавобгарлиги оширилган.

Бундан ташқари, Ўзбекистон Республикаси Президенти Шавкат Мирзиёевнинг мамлакатимизни 2016 йилда ижтимоий-иқтисодий ривожлантиришнинг асосий якунлари ва 2017 йилга мўлжалланган иқтисодий дастурнинг энг муҳим устувор йўналишларига бағишланган Вазирлар Маҳкамасининг кенгайтирилган мажлисидаги маърузасида хусусий мулк ва тадбиркорликни янада ривожлантириш ва уларнинг таъсирчан ҳимоясини таъминлашга алоҳида эътибор қаратилди.

Юқорида кўрсатиб ўтилган ва бошқа қонун ҳужжатларини ижросини қатъий таъминлаш, тадбиркорлик субъектларининг ҳуқуқларини ҳимоя қилиш мақсадида прокуратура органлари томонидан амалга оширилган ишлар натижасида кўплаб тадбиркорлар ва кичик бизнес субъектларининг ҳуқуқлари тикланди ва уларга кўмак берилди. Хусусан, тадбиркорларнинг ҳуқуқларини ҳимоя қилиш борасида прокуратура органлари томонидан тадбиркорлик фаолиятига тўсқинлик қилиш, тадбиркорлик субъектларининг қонуний ҳуқуқ ва манфаатларининг бузилиши, тадбиркорлик субъектларини ҳуқуқий ҳимоя қилиш каби йўналишларда прокурорлик назорати йўлга қўйилган.

Бу борада шуни ҳам айтиб ўтиш зарурки, Ўзбекистон Республикаси Президентининг “Ижтимоий-иқтисодий ислоҳотларни амалга ошириш, мамлакатни модернизация қилиш, инсон ҳуқуқ ва эркинликларининг ишончли ҳимоясини таъминлашда прокуратура органларининг ролини кучайтириш тўғрисида”ги 2017 йил 18 апрелдаги ПФ–5019-сон Фармонига асосан[[1]](#footnote-2), Бош прокуратурада ташкил этилганИқтисодий қонунчилик ижроси устидан назорат бошқармаси ва унинг ичида Тадбиркорлик субъектларини ҳуқуқий ҳимоя қилиш бўлимининг асосий вазифаларидан бири тадбиркорлик субъектларининг ҳуқуқ ҳамда қонуний манфаатларини ҳимоя қилишдан иборат.

Бугунги кунда, прокуратура органларига тадбиркорлик субъектлари ҳуқуқ ва қонуний манфаатларини муҳофаза қилиш вазифалари тубдан ўзгариб, янгиланиб бормоқда, бу борада қатор қонун ҳужжатлари қабул қилиниб, дастурий вазифаларни ўтамоқда. Жумладан, бу борада Ўзбекистон Республикаси Президенти Ш.Мирзиёевнинг 2016 йил 5 октябрдаги ПФ-4848-сонли “Тадбиркорлик фаолиятининг жадал ривожланишини таъминлашга, хусусий мулкни ҳар томонлама ҳимоя қилишга ва ишбилармонлик муҳитини сифат жиҳатидан яхшилашга доир қўшимча чора-тадбирлар тўғрисида”ги Фармонини қайд этиш мумкин.

Мазкур қабул қилинган Фармони, энг аввало, хусусий мулкни ҳуқуқий ҳимоя қилишни янада кучайтиришга, кичик бизнес ва хусусий тадбиркорлик учун қулай шарт-шароитлар яратишга ва ҳар томонлама қўллаб-қувватлашга, республиканинг инвестициявий жозибадорлигини оширишга йўналтирилган ва ушбу соҳада давлат сиёсатининг сифат жиҳатидан янги даражага ўтишидан далолат беради.

Хусусан, Фармон «кичик бизнес ва хусусий тадбиркорликка кенг эркинлик бериш, уларнинг фаолиятига аралашувни тубдан қисқартиш, ҳуқуқбузарликларнинг барвақт олди олинишини таъминлаш, уларнинг профилактикаси самарадорлигини ошириш ва ҳуқуқбузарликларга йўл қўйилмаслик»ни энг муҳим устувор йўналиш ва давлат органларининг биринчи даражали вазифаси сифатида мустаҳкамлайди.

Ушбу мақсадларда давлат органларига, энг аввало, ҳуқуқни муҳофаза қилувчи ва назорат қилувчи тузилмаларга:

ўз фаолиятида белгиланган талабларнинг ҳамда тадбиркорлик субъектларининг ҳуқуқлари ва қонуний манфаатлари устуворлиги тамойилининг сўзсиз амалга оширилишини таъминлаш, шу муносабат билан ўз вазифаларини ва ваколатларини танқидий қайта кўриб чиқиш;

тадбиркорлик фаолиятига қонунга хилоф равишда аралашганлик ва тўсқинлик қилганлик, уларнинг фаолиятини асоссиз тўхтатиб қўйганлик учун мансабдор шахсларнинг жавобгарлиги тўғрисидаги қонун ҳужжатлари нормалари талаблари қатъий бажарилишини, шунингдек, тадбиркорлик субъектларига етказилган зарарнинг бевосита айбдорлардан ундирилишини таъминлаш топширилди.

Ушбу норма давлат органларига айбдор ходимларга нисбатан нафақат интизомий, маъмурий ёки жиноий жавобгарликнинг энг қатъий чораларини қўллаш мажбуриятини юклабгина қолмасдан, балки тадбиркорлик субъектларига етказилган зарарнинг бевосита ушбу ходимлардан ундирилишини таъминлашни ҳам юклайди.

Кўрсатиб ўтилган чора-тадбирларнинг амалга оширилиши ноқонуний текширишларни ташкил этишга ва уларни ўтказишга, айниқса, давлат органлари ходимларининг ноқонуний хатти-ҳаракатлари оқибатида тадбиркорлик субъектларининг фаолияти асоссиз тўхтатилишига ва зарар етказилишига йўл қўймасликка йўналтирилган.

Фармонда тадбиркорлик субъектлари фаолиятига асоссиз аралашишдан ишончли ҳуқуқий кафолатларни таъминлашга йўналтирилган давлат назоратининг принципиал жиҳатдан янги бир қатор механизмлари белгиланмоқда.

Жумладан, 2017 йилнинг 1 январидан бошлаб қуйидаги илгари кўрилмаган чоралар жорий этилди:

тадбиркорлик субъектлари фаолиятини режадан ташқари текширишларнинг барча турлари бекор қилинди, бундан юридик шахснинг тугатилиши билан боғлиқ текширишлар, шунингдек, жисмоний ва юридик шахсларнинг қонун ҳужжатлари бузилиши ҳолатлари тўғрисидаги мурожаатлари асосида фақатгина Назорат қилувчи органлар фаолиятини мувофиқлаштирувчи Республика кенгашининг қарорига мувофиқ ўтказиладиган қисқа муддатли текширувлар мустасно;

шунингдек, тадбиркорлик субъектлари фаолиятини, шу жумладан, жиноят ишлари доирасидаги муқобил текширишларнинг барча турлари бекор қилинди.

Шундай қилиб, назорат қилувчи органлар эндиликда режадан ташқари текширишлар ўтказишни ташкил қилиш ҳуқуқига эга эмас. Бунда фуқароларнинг ҳуқуқлари ва манфаатларини ҳимоя қилишнинг ҳуқуқий механизмларини таъминлаш мақсадида фақат жисмоний ва юридик шахсларнинг қонун ҳужжатлари бузилиши ҳолатлари тўғрисидаги мурожаатлари асосида қисқа муддатли текширишлар ўтказишнинг чекланган имконияти сақланиб қолади. Бундай текшириш фақат Республика кенгашининг қарорига мувофиқ ўтказилиши мумкин ва текшириш муддати бир иш куни билан чекланган.

Шу билан бирга, Фармон маъмурий ва жиноят қонунчилигини либераллаштириш йўлини давом эттириб, молия-хўжалик фаолиятини амалга оширишда биринчи марта ҳуқуқбузарликлар содир этган тадбиркорлик субъектлари ва уларнинг ходимларини ҳамда тадбиркорлик фаолиятини давлат рўйхатидан ўтказмасдан амалга ошираётган шахсларни, улар томонидан етказилган зарарни қоплаган ва ҳуқуқбузилиши оқибатларини белгиланган муддатларда ихтиёрий бартараф этган тақдирда, жавобгарликнинг барча турларидан озод қилиш каби тубдан янги чораларни назарда тутади.

Бундан ташқари, тадбиркорлик субъектларига нисбатан тадбиркорлик фаолиятини амалга ошириш ҳуқуқидан маҳрум қилиш тарзидаги жиноий жазо қўллаш тақиқланган.

Прокуратуранинг тадбиркорлик субъектларини ҳуқуқларини ҳимоя қилиш фаолият йўналиши алоҳида тармоққа айлантирилганлиги ривожланишнинг ҳозирги босқичида прокуратуранинг ҳуқуқни ҳимоя қилиш салоҳияти ортганлиги тан олинганидан, инсон ҳамда фуқаро ҳуқуқ ва эркинликларини давлат томонидан қўриклаш механизмида прокуратура органларининг мавқеи анча кучайганлигидан далолат беради.

“Прокуратура тўғрисида”ги қонун назорат предметини белгилашда конституциявий, яъни Ўзбекистон Республикаси Асосий Қонунида белгиланган фуқароларнинг иқтисодий ҳуқуқ ва эркинликлари тушунчасидан келиб чиқади. Бу прокуратурага назоратни Ўзбекистон Республикасида эътироф этилган инсон ҳамда фуқаронинг асосий иқтисодий ва мулкчиликка оид ҳуқуқ ва эркинликларига риоя этган ҳолда амалга ошириш имконини беради. Тадбиркорлик субъектларининг ҳуқуқ ва қонуний манфаатларини ҳимоя қилиш соҳасида қонунчиликка риоя этилиши устидан прокурор назоратини самарали таъминлашнинг муҳим ва мажбурий шартларидан бири, унинг белгиланган қонун доирасида, яъни прокурор ваколатлари доирасида амалга оширилиши ҳисобланади. Прокурор назорати назария-сида ушбу доирани белгилаш бир нечта ўзаро боғлиқ омиллар орқали аниқланади: прокурор назорати объектлари доирасига нисбатан, прокурор амалга ошириши керак бўлган ижро назорати, ҳужжатлар руйхатига нисбатан, прокурор муносабат билдириш воситалари ва ҳужжатларига нисбатан.

Ўзбекистон Республикаси Президентининг 1998 йил 19 ноябрдаги “Хўжалик юритувчи субъектларни текширишни ташкил қилишни тартибга солиш тўғрисида”ги ПФ–2114-сонли[[2]](#footnote-3), 2005 йил 14 июндаги “Тадбиркорлик субъектларини ҳуқуқий ҳимоя қилиш тизимини янада такомиллаштириш чора-тадбирлари тўғрисида”ги ПФ–3619-сонли, 2011 йил 4 апрелдаги “Тадбиркорлик субъектларини текширишларни янада қисқартириш ва улар фаолиятини назорат қилишни ташкил этиш тизимини такомиллаштириш борасидаги қўшимча чора-тадбирлар тўғрисида”ги ПФ–4296-сонли Фармонларида прокуратура органларига тадбиркорлик субъектларининг ҳуқуқлари ва қонуний манфаатларини ҳимоя қилиш борасида назоратни таъминлаш бўйича зарур чораларни кўриш вазифаси юклатилган.

Маълумки, мулкчиликмуносабатлариҳарқандайжамиятиқтисодийнегизинингасосидаётади. ХуддишусабаблиҳамАсосийқонунимизда мулкий муносабатларнитартибгасолишгақаратилганқаторконституциявийпринципларбелгилабқўйилган. БиринчигалдаЎзбекистониқтисодиётинегизинихилмахилшакллардагимулкташкилэтишибелгилабқўйилган. Конституциядашунингдек, барчамулкшаклларинингтенглигиваҳуқуқийжиҳатданбаб-бараварҳимояэтилишикафолатланишитўғрисидаконституциявий принцип ўз ифодасинитопган. Ушбу принцип шунчакидекларативхарактергаэгабўлмасдан, кейинчаликфуқароликқонунларидаянадаривожлантирилдивамуайянлаштирилди.

Барчамулкшаклларинингтенгҳуқуқлигиваҳуқуқийжиҳатданбаб-баравармуҳофазаэтилишиникафолатисифатиданамоёнбўлади.

Прокурорларнинг назорат амалиёти қонун чиқариш ва ҳуқуқни қўллаш фаолиятининг конституциявий нормаларга тўла мослигини таъминлаш заруриятини назарда тутувчи ҳуқуқ ва эркинликларнинг бевосита амал қилиш принципи асосида қурилади. Ўзбекистон Республикасида барча фуқаролар бир хил ҳуқуқ ва эркинликларга эга бўлиб, жинси, ирқи, миллати, тили, дини, ижтимоий келиб чиқиши эътиқоди, шахсий ва ижтимоий мавқеидан қатъи назар, қонун олдида тенглиги конституциявий принципи (18-модда) прокуратура ва унинг назорат амалиёти учун ҳал қилувчи аҳамиятга эга.

Прокуратура ва бошқа назорат органларининг ваколатларини чегаралашда одатда қуйидаги мезонларга таянишади:

1) прокуратура ва назорат органлари томонидан ҳал қилиниши лозим бўлган масалалар;

2) прокуратура ва назорат органлари ваколатларининг моҳияти, ўз ваколатларини амалга оширишлари шакллари ва усуллари;

3) прокуратура ва назорат органларининг давлат органлари тузилмасида ва мамлакатда қонунийликни таъминлаш механизмида эгаллаган ўрни.

Хулоса ўрнида, прокурор назорати амалиёти шундан далолат берадики, прокуратура органлари томонидан қўйилган вазифаларнинг ҳал этилиши тадбиркорлар ҳуқуқларини ҳимоя қилиш, ушбу соҳадаги давлат сиёсатини амалга оширишга имкон беради, давлатдаги ҳуқуқий ва ижтимоий-иқтисодий барқарорликка, қонунчиликнинг аҳволини яхшилашга хизмат қилади.

**ФОЙДАЛАНИЛГАН АДАБИЁТЛАР РЎЙХАТИ**

**I.Раҳбарий адабиётлар**

1.Ш.Мирзиеев. “Қонун устуворлиги – инсон манфаатларини таъминлашнинг муҳим омилидир” Ўзбекистон Республикаси Бош прокуратурасининг расмий веб-сайти: http://prokuratura. uz/uz/

**II. Норматив-ҳуқуқий ҳужжатлар**

1. Ўзбекистон Республикасининг Конституцияси. // Ўзбекистон Республикаси қонун ҳужжатлари тўплами, 2007 й., 15-сон, 152-модда; 2008 й., 52-сон, 510-модда; 2011 й., 16-сон, 159-модда; 2014 й., 16-сон, 176-модда. 2017 й. 7-сон, 76-модда.

2. Ўзбекистон Республикасининг “Прокуратура тўғрисида”ги Қонуни. // Ўзбекистон Республикаси қонун ҳужжатлари тўплами, 2004 й., 51-сон, 514-модда; 2008 й., 39-сон, 390-модда; 2008 й., 52-сон, 509-модда; 2011 й., 16-сон, 160-модда; 2012 й., 38-сон, 433-модда. 2017й

3. “Ўзбекистон Республикасининг айрим қонун ҳужжатларига хусусий мулкни, тадбиркорлик субъектларини ишончли ҳимоя қилишни янада кучайтиришга, уларни жадал ривожлантириш йўлидаги тўсиқларни бартараф этишга қаратилган ўзгартиш ва қўшимчалар киритиш тўғрисида”ги 2015 йил 20 августдаги Қонуни. // Ўзбекистон Республикаси қонун ҳужжатлари тўплами, 2015 й., 33-сон, 439-модда.

4. Ўзбекистон Республикасининг “Тадбиркорлик фаолияти эркинли-гининг кафолатлари тўғрисида”ги 2000 йил 25 майдаги Қонуни. // Ўзбекистон Республикаси қонун ҳужжатлари тўплами, 2012 й., 18-сон, 201-модда; 2013 й., 18-сон, 233-модда, 41-сон, 543-модда; 2014 й., 49-сон, 579-модда, 50-сон, 588-модда; 2015 й., 33-сон, 439-модда, 52-сон, 645-модда.

5.Ўзбекистон Республикасининг “Хўжалик юритувчи субъектлар фаолиятини давлат томонидан назорат қилиш тўғрисида”ги 1998 йил 24 декабрдаги Қонуни // Ўзбекистон Республикаси қонун ҳужжатлари тўплами, 2014 й., 20-сон, 222-модда.

6.Ўзбекистон Республикаси Президентининг “Ижтимоий-иқтисодий ислоҳотларни амалга ошириш, мамлакатни модернизация қилиш, инсон ҳуқуқ ва эркинликларининг ишончли ҳимоясини таъминлашда прокуратура органларининг ролини кучайтириш тўғрисида”ги 2017 йил 18 апрелдаги ПФ–5019-сонли Фармони // www.lex.uz

**III. Бош прокурор ҳужжатлари**

1. Ўзбекистон Республикаси Бош прокурорининг 2011 йил 15 февралдаги “Тадбиркорлик субъектларининг ҳуқуқий хдмоясини янада кучайтириш ҳақида”ги Қўшма кўрсатмаси.

2. Ўзбекистон Республикаси Бош прокурорининг 2011 йил   
9 ноябрдаги “Фуқароларнинг ҳуқуқ ва эркинликлари, жамият ва давлат манфаатларини ҳимоя қилиш юзасидан прокурор фаолияти самарадорлигини янада ошириш тўғрисида”ги 94-сонли буйруғи.

3. Ўзбекистон Республикаси Бош прокурорининг 2014 йил 4 августдаги 110-сонли буйруғи билан тасдиқланган “Ўзбекистон Республикаси Бош прокуратурасининг “Қонунчилик ижроси устидан назорат Бош бошқармаси тўғрисида”ги Низом.

**IV. Асосий адабиётлар**

1. Азизов Х, Бакаев Ш, Назаров Ш. Ўзбекистон Республикасида тадбиркорлик субъектларини ҳимоя қилишнинг ҳуқуқий асослари монография. – Т.: Академия, 2014.

Пўлатов Б.Х. Прокурор назорати. Дарслик. Адолат, 275 бет. 2009 й.

2.Мадалиев О.М. Прокурор назорати. Ўқув қўлланма. // - Тошкент: ТДЮИ, 2004. - Б. 209-210;

**Электрон таълим ресурслари:**

1. http://www.gov.uz.

2. http://www.jstor.org.

3. http://www.lex.uz

4. www.yurida.uz.

1. Ўзбекистон Республикаси Президентининг “Ижтимоий-иқтисодий ислоҳотларни амалга ошириш, мамлакатни модернизация қилиш, инсон ҳуқуқ ва эркинликларининг ишончли ҳимоясини таъминлашда прокуратура органларининг ролини кучайтириш тўғрисида”ги 2017 йил 18 апрелдаги ПФ–5019-сонли Фармони // www.lex.uz. [↑](#footnote-ref-2)
2. Ўзбекистон Республикаси Президентининг “Хўжалик юритувчи субъектларни текширишни ташкил қилишни тартибга солиш тўғрисида”ги.1998 йил 19 ноябрдаги ПФ–2114-сонли Фармони. // Ўзбекистон Республикаси Олий Мажлисининг Ахборотномаси, 1998 й., 10-11-сон, 209-модда; 2001 й., 6-сон, 122-модда; Ўзбекистон Республикаси қонун ҳужжатлари тўплами, 2005 й., 47-48-сон, 352-модда; 2009 й., 10-11-сон, 105-модда; 2010 й., 20-сон, 150-модда; 2011 й., 14-сон, 133-модда; 2013 й., 13-сон, 163-модда; 2014 й., 29-сон, 356-модда. [↑](#footnote-ref-3)